lv lv en fr eo lv lv lv sl de lv fr lv lv lv uz es lt eo lv lv lv lv lv lv lv lv lv hbs_lat lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv sl de lv fr lv en lv en lv en lv en lv en lv en lv en lv en lv en lv en lv lv lv lv en lv lv en lv lv en lv lv en lv lv fr eo lv lv lv sl lv lv en lv en lv lv lv lv lv lv fr lv ru nl en sl
Eco Baltia vide | Ko darīt ar lauksaimniecībā izlietoto polimēra iepakojumu?
Sadzīves un šķiroto atkritumu apsaimniekošana
Būvgružu un lielgabarīta atkritumu apsaimniekošana
Tualešu kabīņu noma un apkalpošanas serviss
Vides apsaimniekošanas transporta un iekārtu tirdzniecība
Zaļo dārzu atkritumu t.sk. lapu savākšana un izvešana
Otrreizējo izejvielu uzpirkšana un tirdzniecība
Otrreizējo izejvielu uzpirkšana un tirdzniecība
Atkritumu apsaimniekošanas teritorijas – Rīgā
Papīra, plastmasas, metāla šķirošana
Bateriju un elektrotehnikas šķirošana
Būvgružu un lielgabarītu atkritumu šķirošana
Publisko šķirošanas punktu karte
Ko darīt ar lauksaimniecībā izlietoto polimēra iepakojumu?
Nemanot ir pienācis pavasaris, kas virknē lauksaimniecību zināms arī kā viens no aktīvākajiem periodiem lauku darbu veikšanai. Vienlaikus tas ir laiks, kad saimniecībās sāk uzkrāties dažāda veida polimēra iepakojums, kas virknei saimnieku rada jautājumu “ko ar to darīt?”. Vides apsaimniekošanas uzņēmums SIA “Eco Baltia vide” un Latvijas Zaļais punkts, aicinot nevajadzīgo iepakojumu nodot pārstrādei, sagatavojuši vairākus ieteikumus, kas ļaus saimniekiem vieglāk orientēties iespējās no tā atbrīvoties videi draudzīgā veidā.
Kāds lauksaimniecības iepakojums ir derīgs pārstrādei?
Kā liecina biedrības “Zemnieku saeima”, Lauksaimniecības organizāciju sadarbības padomes (LOSP), SIA “Eco Baltia vide” un Latvijas Zaļā punkta pērnā gada decembrī veiktās aptaujas * rezultāti, saimniecībās no visiem iepakojumiem visbiežāk rodas dažāda veida plēve, lielmaisi jeb Big Bag un plastikāta kanniņas. Visi šie un arī citi polimēra iepakojumi ir derīgi pārstrādei, no kuriem daļa nonāk arī rūpnīcā Latvijā – SIA “Nordic Plast”. Jāņem gan vērā, ka pārstrādei galvenokārt derīgs tāds iepakojums, kas ir bez lauksaimniecības produktu piejaukumiem, piemēram, salmiem, skābbarības, dažādiem sadzīves un būvniecības atkritumiem, kā arī smiltīm un dubļiem, tāpēc lietderīgi izlietoto iepakojumu jau saimniecībā nošķirot no liekā, kā arī uzglabāt iespējami sausā vietā.
Izlietoto iepakojumu var nogādāt uz atkritumu šķirošanas laukumiem
Lai arī šobrīd atsevišķi piedāvājumi nodot lauksaimniecībā izlietoto iepakojumu virknei atkritumu apsaimniekotāju ir ierobežoti, Latvijā ir pieejami šķirošanas laukumi, kuros šie polimēra materiāli tiek pieņemti. SIA “Eco Baltia vide” nodrošina lauksaimniecības iepakojuma pieņemšanu bez maksas Daugavpilī, Dunduru ielā 13A (tel. 26028042), Madonā, Augu ielā 29A (tel. 27852629), Aizkrauklē, Jaunceltnes ielā 9 ( tel. 25661816); Bauskā, Īslīces ielā 5A (tel. 26418889), Rumbulā, Getliņu ielā 5 (tel. 8717), Saldū, Dzirnavu ielā 30 (22022418), Liepājā, Ezermalas ielā 11 (tel. 22004476). Par citiem tuvākajiem šķirošanas laukumiem un iespējām tajos nodot iepakojumu saimnieki aicināti sazināties arī ar savu atkritumu apsaimniekotāju.
Piesaki savākšanu no saimniecības
Lai būtu pārliecināts, ka izlietotais iepakojums patiešām tiks apsaimniekots atbilstoši visām vides prasībām, kā arī nonāks otrreizējā pārstrādē, visu uzkrāto polimēra iepakojumu svarīgi nodot oficiāliem atkritumu apsaimniekotājiem. Diemžēl pēc 2018.gada, kad tika slēgts Ķīnas tirgus nepārstrādātajam iepakojumam, to atkritumu apsaimniekotāju skaits, kuri vēlas pieņemt lauku darbos izlietoto iepakojumu, būtiski sarucis. Tāpēc SIA “Eco Baltia vide” pēdējo gadu laikā aktīvi strādājuši pie tā, lai spētu pakalpojumu nodrošināt bez maksas visā Latvijā. Uzņēmums aicina pieteikt lauksaimniecības iepakojuma savākšanu no saimniecības adreses, zvanot pa tel. 8717 vai rakstot uz e-pastu info@ecobaltiavide.lv. Pakalpojums tiek sniegts bez maksas un rindas kārtībā iepakojuma apjomam virs 5 kubikmetriem. Ja saimniecībā norādītais daudzums netiek uzkrāts, saimnieki aicināti izvērtēt iespējas vienoties ar tuvējām saimniecībām par iepakojuma uzkrāšanu vienuviet kopā. Tāpat SIA “Eco Baltia vide” piedāvā noslēgt līgumu par ilgtermiņa sadarbību, tādējādi nodrošinot pakalpojuma sniegšanu pēc vēl ērtākiem nosacījumiem.
Kādi ir saimnieku ieguvumi, nododot iepakojumu pārstrādei?
Kā secināts “Zemnieku saeima”, LOSP, SIA “Eco Baltia vide” un Latvijas Zaļā punkta veiktajā aptaujā*, kā galveno motivāciju iepakojuma šķirošanai 72% saimnieku norādīja vēlmi saimniekot videi draudzīgi. Un ne velti, jo, nododot iepakojumu pārstrādē, tiek veicināta vides saglabāšana un, ne mazāk svarīgi – uzturēta tīra saimniecības teritorija. Tāpat pēc izlietotā iepakojuma nodošanas SIA “Eco Baltia vide” zemnieku saimniecībām izsniedz Valsts vides dienestam paredzētu apliecinājumu par vides aizsardzības un atkritumu apsaimniekošanas prasībām atbilstošu lauksaimniecības iepakojuma apsaimniekošanu. Savukārt savāktais iepakojums nonāk pārstrādē, lai pārtaptu jaunās izejvielās, kas tiek izmantotas jaunu produktu, tostarp dažādu iepakojumu ražošanai.
Plašāka informācija par SIA “Eco Baltia vide” piedāvātajām lauksaimniecības iepakojuma apsaimniekošanas iespējām un citiem pakalpojumiem pieejama www.ecobaltiavide.lv, zvanot pa tel.8717 vai rakstot uz e-pastu info@ecobaltiavide.lv.
* Aptauju no 2021.gada 8.decembra līdz 2022.gada 24.janvārim veica biedrība “Zemnieku saeima”, Lauksaimniecības organizāciju sadarbības padome, SIA “Eco Baltia vide” un Latvijas Zaļais punkts. Tajā piedalījās 356 lauku saimniecības no visas Latvijas, kurās rodas dažāda veida lauku darbos izlietoti iepakojumi.
Septembrī mārupieši nodevuši 6,2 tonnas videi kaitīgo un 13 tonnas lielgabarīta atkritumu
Mārupes pilsētā un pagastā noslēgusies kārtējā vides apsaimniekošanas uzņēmuma SIA “Eco Baltia vide” rīkotā elektronikas, lielgabarīta un citu videi kaitīgo atkritumu savākšana. Septembrī mārupieši otrreizējai pārstrādei nodeva vairāk nekā 3,2 tonnas nolietotās elektrotehnikas, 3 tonnas […]
SIA “Eco Baltia vide” aicina Babītes un Salas pagastu iedzīvotājus nodot elektrotehnikas, lielgabarīta un videi bīstamo atkritumus
Vides apsaimniekošanas uzņēmums SIA “Eco Baltia vide” aicina Babītes un Salas pagastu iedzīvotājus piedalīties nolietoto elektroiekārtu, lielgabarīta un mājsaimniecībā radušos videi bīstamo atkritumu bezmaksas nodošanas akcijā, kas norisināsies 20. un 21. oktobrī. Iedzīvotāji tiek aicināti […]
“Eco Baltia vide” visā Latvijā nodrošina lauksaimniecības iepakojuma savākšanu
Rudens ir periods, kad daudzās lauksaimniecībās noslēdzas sezonālie lauku darbi, pēc kuriem itin bieži uzkrājies dažāda veida iepakojums – plēve, lielmaisi jeb Big Bag, plastikāta kanniņas u.c. Lai palīdzētu saimniekiem ērtāk atbrīvoties no minētā iepakojuma, […]
Pētījums: vairāk nekā puse Latvijas iedzīvotāju iegādātos lietotu elektrotehniku, ja būtu pieejami oficiāli remonta un tirdzniecības centri
Tehnoloģiju laikmeta iezīme ir augsts dažāda veida tehnikas patēriņš un tās nomaiņa, kas ne vienmēr ir saistīta ar praktisku vajadzību aizstāt salūzušu iekārtu. Latvijas iedzīvotāji iegādājas jaunu elektrotehniku vidēji reizi četros gados, savukārt mazo sadzīves […]
Nevariet atrast kādu informāciju?
Tālrunis: 8717; 67 799 999
Adrese: Getliņu iela 5, Rumbula, Stopiņu pagasts, Ropažu novads, LV-2121
Privātuma politika            Personu datu apstrāde          Sīkdatņu politika
Lietojot ecobaltiavide.lv vietni, Jūs piekrītat sīkdatņu izmantošanai saskaņā ar mūsu Sīkdatņu politiku.